Source: http://docplayer.fi/1881775-Numerola-oy-pl-126-piippukatu-11-40101-jyvaskyla.html
Timestamp: 2017-08-18 16:56:29+00:00
Document Index: 19689317

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

NUMEROLA OY PL 126 (Piippukatu 11), Jyväskylä - PDF
NUMEROLA OY PL 126 (Piippukatu 11), Jyväskylä
Download "NUMEROLA OY PL 126 (Piippukatu 11), 40101 Jyväskylä"
2 Pohjois-Savon kaupan maakuntakaava 2030 TUULIVOIMAKOHTEEN YMPÄRISTÖSELVITYS: Tervalamminvuori Rautalampi, Suonenjoki Erkki Heikkola, Riku Suutari ja Mika Laitinen Numerola Oy 2
3 Esipuhe Pohjois-Savon kaupan maakuntakaavan 2030 tuulivoimaa koskeva tarkastelu kohdistuu kaavaehdotuksessa hanketoimija NWE Sales Oy:n tarkastelemalle Rautalammin ja Suonenjoen rajalla sijaitsevalle Tervalamminvuoren alueelle. Selvitysten perusteella alueelle olisi sijoitettavissa kuusi nimellisteholtaan noin 3 MW:n tuulivoimalaa. Lähtökohtana on, että hanketoimija laatii tai laadituttaa riittävät selvitykset maakuntakaavallisella tarkkuudella. Käsillä oleva tuulivoimakohteen ympäristöselvitys, Tervalamminvuori Rautalampi, Suonenjoki on osa maakuntakaavan taustamateriaalia. Tuulivoimaloiden tarkka lukumäärä, voimalatyyppi ja sijoittuminen tulevat ratkaistavaksi kuitenkin vasta myöhemmin osayleiskaavatyön yhteydessä, vaikka em. asioita on selvityksessä jo alustavasti kuvattu. Ympäristöselvitys tuleekin täydentymään mm. luontoselvityksillä ja päivitetyllä melumallinnuksella, jos tarkastelu etenee ja kunnat päättävät osayleiskaavan laadinnasta. Pohjois-Savossa on voimassa ympäristöministeriön vahvistama tuulivoimamaakuntakaava, joka ohjaa seudullisten, teollisen kokoluokan tuulivoimapuistojen sijoittumista maakunnassa. Maakuntakaavaa edellyttävien tuulivoimapuistojen koko vaihtelee alueen sijainnin mukaan. Maakuntakaavaa edellyttävän tuulipuiston rajana pidetään vähintään 8 kpl teollisen kokoluokan voimaloita, lukuun ottamatta maisemallisesti herkkää Kallaveden reittiä, Rautalammin reittiä Kolun kanavalle saakka ja Tuusniemen Juojärveä, joiden osalta maakuntakaavaa edellyttävänä rajana pidetään vähintään kolmea voimalaa, mikäli ne sijaitsevat alle 5 km:n etäisyydellä ko. järvialueista. Rautalammin Tervalamminvuoren alueella seudullisuuden raja on kolme teollisen kokoluokan voimalaa, jolloin sen soveltuvuutta tuulivoima-alueena on tarkasteltava maakuntakaavassa. Pohjois-Savon maakuntahallitus on linjannut, että vahvistettua tuulivoimamaakuntakaavaa voidaan tarvittaessa täydentää ja tarkastelua jatkaa osana kaupan maakuntakaavaa. Pöytäkirjaote Pohjois-Savon maakuntahallituksen kokouksesta ( 20); Pohjois-Savon kaupan maakuntakaavan yhtenä tavoitteena on ollut osoittaa maakuntahallituksen päätöksen mukaisesti UPM Energian ehdottamia potentiaalisia tuulivoimapuistoalueita, jotka täyttävät suunnittelun reunaehdot ja ovat seudullisesti merkittäviä. UPM Energia ilmoitti , ettei se esitä alueiden jatkotarkastelua kaavaehdotuksessa. - NWE Sales Oy on tehnyt aloitteen Rautalammin Tervalamminvuoren tarkastelusta tuulivoima-alueena kaupan maakuntakaavaehdotuksessa. Alue sijoittuu Rautalammille vievän kt 69:n eteläpuolelle, noin seitsemän kilometriä Rautalammin keskustasta kaakkoon. Selvitysten perusteella alueelle olisi sijoitettavissa kuusi nimellisteholtaan 3-5 MW:n tuulivoimalaa. Maakuntakaavatyötä ohjaavan aluerakennetyöryhmän mukaan ( ), Tervalamminvuoren sijainti ja ominaisuudet huomioiden, sen potentiaalisuus tuulivoima-alueena tulisi käsitellä maakuntakaavassa. - Muutoin seudullisesti merkittävät tuulivoimatuotantoon soveltuvat alueet (18 kpl) on osoitettu Pohjois-Savon tuulivoimamaakuntakaavassa, joka on vahvistettu ympäristöministeriössä Ympäristöselvityksen on laatinut Numerola Oy, tilaajana NWE Sales Oy. Selvityksen kannessa on havainnekuva hahmotelluista tuulivoimaloista Tervalamminvuoren alueen länsipuolelta Rautalammin keskustan suunnasta, noin 6-7 km etäisyydeltä turbiineista (napakorkeus 144 m, roottorin halkaisija 131 m). (Kuva: NWE Sales Oy). Kuvan polttoväli on 35 mm. Kannen ulkoasu: Pohjois-Savon liitto. Huhtikuussa POHJOIS-SAVON LIITTO 3
4 Projektiraportin nimi ja kirjoittajat Tuulivoimakohteen ympäristöselvitys: Tervalamminvuori - Rautalampi Erkki Heikkola, Riku Suutari ja Mika Laitinen Numerola Oy PL Jyväskylä Vastaanottaja NWE Sales Oy Ari Meinander Aineiston käyttöoikeus Sisältää Maanmittauslaitoksen avoimen tietoaineiston lisenssin - versio (http://www.maanmittauslaitos.fi/avoindata_lisenssi_versio1_ ) alaista materiaalia. Tiivistelmä Raportti sisältää NWE Sales Oy:n tilaaman ympäristöselvityksen Rautalammen kunnan alueella sijaitsevalle Tervalamminvuoren tuulivoimahankkeelle. Selvityksessä tarkastellaan aluevarausten ja olemassa olevien yhteiskunnallisten toimintojen mahdollisia vaikutuksia tuulivoimapuiston toteuttamiselle. Tämän lisäksi analysoidaan tuulivoimapuiston vaikutukset alueen ympäristöön. Tuulivoimapuiston ympäristövaikutuksia on arvioitu olemassa olevien luontohavaintojen avulla. Kohdealueelle ei ole tehty maastokartoituskäyntejä. Suunniteltujen tuulivoimaloiden melu- ja välkevaikutuksia on arvioitu laskennallisten mallinnusten avulla. Maisemavaikutusten arviointia varten on tehty kuvasovitteita ja näkyvyysanalyysi. Tehdyn selvitystyön perusteella Tervalamminvuoren tuulivoimahankkeen toteutukselle ei ilmennyt merkittäviä ympäristön asettamia esteitä. Yhteensovittamisen tarve kaavoituksen ja paikallisen asutuksen kanssa on vähäinen alustavan suunnitelman mukaisella toteutuksella. Paikka ja aika Jyväskylä Projektin vastuuhenkilö Erkki Heikkola Asiatarkastus Pasi Tarvainen 4
5 Yhteenveto Tässä raportissa on esitetty Rautalammen ja Suonenjoen kuntien alueella sijaitsevan Tervalamminvuoren tuulivoimakohteen alustava ympäristöselvitys. Alueelle on suunniteltu kuuden noin 3-3,3 MW tuulivoimalan kokonaisuutta. Raportti sisältää selvityksen aluekäytöstä sekä käytettävissä oleviin lähtötietoihin perustuvan alustavan ympäristövaikutusten arvioinnin. Ympäristövaikutusten arvioinnit on tehty turbiinityypillä Nordex N131 3 MW, jonka napakorkeus on 144 m, roottorin halkaisija 131 m ja maksimiäänitehotaso 104,5 db(a). Maankäyttö ja asutus Tervalamminvuoren tuulivoima-alue sijaitsee Rautalammen ja Suonenjoen kunnan rajalla, Rautalammin taajamasta 6-7 km itään ja Suonenjoen taajamasta 7 km lounaaseen. Hankealue on valtaosaltaan hoidettua talousmetsää, joka koostuu metsänhoidollisesti eri vaiheessa olevista metsäkuvioista, ja alueella on kaksi pientä järveä. Voimaloita ympäröivän maaston korkeuserot ovat noin 50 metriä. Alueen pohjoispuolelta noin 1 km etäisyydellä kulkee Kantatie 69. Maanmittauslaitoksen maastotietokannan mukaan alueella on kaksi rakennusta noin m etäisyydellä voimaloista, jotka asiakkaalta saadun tiedon mukaan ovat autiotaloja ja joista on sovittu kiinteistön omistajien kanssa. Näitä kahta rakennusta ei ole huomioitu melu- ja välkevaikutusten arvioinnissa. Meluvaikutus Tuulivoimapuiston lähialueella on yksi loma-asunto, jonka kohdalla melun ympäristöhallinnon yöajan ohjearvo 35 db(a) ylittyy hieman. Muilta osin tuulivoimapuiston meluvaikutus asutukselle ei ylitä ympäristöhallinnon ohjeissa annettuja ohjearvoja asutusten luona. Matalataajuisen melun sisämelun tasot pysyvät Asumisterveysohjeen ohjearvojen alapuolella. Meluvaikutuksen mallinnuksessa on noudatettu ympäristöministeriön laatimaa uutta mallinnusohjeistusta. Välkevaikutus Suomessa ei ole määritetty raja- tai suositusarvoja välkevaikutukselle. Ympäristöministeriön suositusten mukaisesti välkevarjostusta verrataan Ruotsissa ja Tanskassa käytössä oleviin 8 ja 10 tunnin vuotuisen välketunnin suosituksiin. Analyysitulosten perusteella aluella on yksi loma-asunto, johon kohdistuu hieman alle 12 tunnin välkevaikutus. Muiden asuntojen kohdalla välkevaikutus on alle tiukumman 8 tunnin ohjearvon. Näkyvyys ja maisemavaikutus Tuulivoima-alueen ympäristö on maastomuodoiltaan epätasaista, mikä puuston lisäksi rajoittaa näkyvyyttä turbiineille. Näkymäalueet sijoittuvat laajoille peltoalueille sekä vesistöjen ja teiden yhteyteen. Alueen länsipuolella Rautalammin kirkonkylällä maakunnallisesti tärkeä maisema-alue, jonka etäisyys tuulivoima-alueesta on kuitenkin yli 5 km. Näkyvyysanalyysin ja kuvasovitteiden perusteella tuulivoimapuiston vaikutus alueen maisemaan ei ole merkittävä. 5
6 Kaavoitus Tuulivoimapuisto kuuluu Pohjois-Savon maakuntakaavan alueeseen. Tervalamminvuoren tuulivoimahankkeen yhteensopivuus voimassa ja vireillä olevan maakuntakaavoituksen kanssa on hyvä. Merkittävää yhteensovittamisen tarvetta maakuntakaavoituksen kaavavarausten kanssa ei ole. Suojelualueet ja kohteet Noin 3-10 km etäisyydellä Tervalamminvuoren alueesta sijaitsee viisi Natura verkostoon kuuluvaa suojelualuetta, mutta ei yhtään linnuston suojelun kannalta kansallisesti tärkeää FINIBA-aluetta. Lähimmät suojelualueet ovat noin 2 km etäisyydellä hankealueesta. Tuulivoimahanke ei vaikuta merkittävästi alueiden suojelutavoitteisiin. Hankealueen läheisyydessä noin 2-3 km etäisyydellä sijaitsee joitakin suojeltavia muinaisjäänteitä. Arvokkaat luontotyypit, elinympäristöt ja kasvit Tätä selvitystä varten ei ole tehty erillisiä luontokäyntejä. Ilmakuva- ja karttatarkastelun perusteella alueen luontoarvojen ei oleteta olevan merkittäviä. Pohjois-Savon ELY-keskukselta on tiedusteltu suojeltavista luontokohteista alueella, ja vastauksen mukaan lähimpänä sijaitseva suojelualue on Saarikaisetjärven ympäristössä noin 1 km kohdealueesta itään. Tämä alue on merkitty myös Pohjois-Savon maakuntakaavaan. Suojeltavat eläinlajit Tuulivoiman toteutuksen kannalta huomioitavien lajien, kuten liito-oravat, lepakot ja linnut, erillistä kartoitusta ei ole alueella tehty. ELY-keskukselta on tiedusteltu uhanalaisista lajeista hankealueen läheisyydestä. Alueen pohjoispuolelta on tehty liito-oravahavainto vuonna 2005 valtakunnallisen liito-oravakartoituksen yhteydessä. Alueen lepakkokannasta ei ole tietoa. Muut huomioitavat vaikutukset Lentoliikenne Tuulivoimalat eivät sijaitse minkään lentoaseman rajoituskorkeusalueella. Säätutkat Tuulivoimapuisto ei ole sellaisella etäisyydellä säätutka-asemista, että sen toteutus vaatisi lisäselvityksiä vaikutuksista säätutkien toimintaan. Tuulisuus Tervalamminvuoren tuulivoimapuiston tuulisuus on sisämaakohteelle kohtuullisen hyvä. Keskituulennopeus turbiinien napakorkeudella on 6,7-7,1 m/s, ja tuulen laatu on hyvä. 6
7 Sisällysluettelo Esipuhe Johdanto Ympäristöselvitys Tervalamminvuoren tuulivoimapuisto Ympäristövaikutukset Tuulivoima-alue Maankäyttö ja maaperä Asutus Maankäytön ja asutuksen vaikutus tuulivoimapuiston suunnitteluun Melumallinnus Melumallinnusohjeistus Ohjearvot Kokonaismelun mallinnus Matalataajuisen melun mallinnus Välkevarjostusmallinnus Välkevarjostus Ohjearvot Mallinnusmenetelmä ja lähtöaineisto Välkevarjostusvaikutus Näkyvyys ja maisemavaikutus Näkyvyysanalyysi Maisemavaikutuksen arviointi Kaavoitus Maakuntakaava Yleis- ja asemakaava Kaavoitusvaikutus Luonnonsuojelualueet Suojelukohteet Tuulivoimapuiston vaikutus suojelualueisiin ja -kohteisiin Suojeltavat luontotyypit, elinympäristöt ja kasvillisuus Arvokkaat luontotyypit ja elinympäristöt Suojeltavat kasvit Vaikutus tuulivoimapuiston suunnitteluun Suojeltavat eläinlajit Linnusto Vaikutus linnustoon Liito-oravat Lepakot Muut huomioitavat vaikutukset Lentoliikenne Säätutkat Alueen tuulisuus Menetelmäkuvaus ja lähtötiedot Tuulisuus Johtopäätökset Yhteenveto melumallinnuksen tiedoista
8 1 Johdanto 1.1 Ympäristöselvitys Ympäristöselvitys sisältää alustavan kartoituksen ympäristön aiheuttamista rajoituksista tuulivoimapuiston toteutukselle sekä arvion sen vaikutuksesta ympäristöllensä. Ympäristön aiheuttamista rajoituksista kartoitetaan: alueen maasto asutuksen sijainti kaavoitustilanne suojeltavat eläinlajit suojelualueet ja -kohteet lentoliikenne ja säätutka-asemien toiminta. Kartoitus tehdään hyödyntämällä jo olemassa olevia tietolähteitä kuten Maamittauslaitoksen paikkatietoaineistoa, kaavoitusasiakirjoja, Suomen lintuatlasta, BirdLife-Suomen tietoja lintulajien suojelusta sekä muita saatavilla olevia tietolähteitä mahdollisista tuulivoimaa rajoittavista tekijöistä. Tuulivoimapuiston ympäristöhaittojen arvioimiseksi on tehty simuloinnit voimalaitosten melu- ja välkevaikutuksista. Maisemavaikutusta analysoidaan kuvasovitteiden ja näkyvyysanalyysin perusteella. Tuulivoimapuiston suunnittelussa ja ympäristövaikutusten arvioinnissa käytetään ympäristöministeriön antamia ohjeita sekä ohjearvoja tuulivoiman suunnitteluun 1. Tuulivoimapuiston vaikutusta suojelualueille ja -kohteille, linnustolle, liito-oraville ja lepakoille arvioidaan olemassa olevan tiedon perusteella. Ympäristöselvityksen perusteella voidaan arvioida olemassa olevan tiedon riittävyyttä tuulivoimakohteen ympäristövaikutusten arviointiin, mahdollisten lisäselvitysten tarvetta sekä kohteen ympäristövaikutuksia alueen asutukselle ja tiedossa oleville luontoarvoille. 1.2 Tervalamminvuoren tuulivoimapuisto Ympäristöselvityksen kohde sijaitsee Pohjois-Savon maakunnassa osittain Rautalammen kunnan alueella ja osittain Suonenjoen kunnan alueella. Tuulivoimapuiston pohjoispuolelta noin 1,2 km etäisyydeltä kulkee Kantatie 69. Lähimmät suuret asutuskeskukset ovat Rautalammen ja Suonenjoen keskustat noin 7-8 km etäisyyksillä. Hankealueen pinta-ala on noin 1,4 km 2. Alustavan suunnitelman mukaan tuulivoimapuistoon sijoitetaan kuusi kappaletta nimellisteholtaan 3-3,3 MW:n tuulivoimaloita. Tuulivoimapuiston nimellisteho on siten noin MW. Voimaloista neljä on Rautalammen puolella ja kaksi Suonenjoen puolella. Turbiinien lukumäärä, nimellisteho ja sijaintipaikat voivat muuttua yksityiskohtaisen suunnittelun yhteydessä. Tässä selvityksessä arvioidut tuulivoimaloista aiheutuvat ympäristövaikutukset on tehty turbiinityypillä Nordex N131 3 MW, jonka napakorkeus on 144 m, roottorin 1 Ympäristöhallinnon ohjeita : Tuulivoimarakentamisen suunnittelu, Ympäristöministeriö,
9 halkaisija 131 m ja lähtömelutaso 104,5 db(a). Tuulivoimaloiden sijoituspaikkojen koordinaatit ja korkeudet merenpinnasta on lueteltu taulukossa (Taulukko 1). Tuulivoimapuiston ympäristöselvityksen Numerola Oy:llä teetti NWE Sales Oy. Kuva 1: Tervalamminvuoren tuulivoimakohteen sijaintikartta. 9
10 Kuva 2: Tuulivoimapuiston hankealue ja suunnitellut voimaloiden sijoituspaikat. Turbiini ETRS-TM35FIN WGS84 Korkeus Kiinteistötunnus [m] T T T T T T Taulukko 1: Tuulivoimaloiden sijoituspaikkojen koordinaatit, korkeudet merenpinnasta sekä kiinteistöt, joilla voimalat sijaitsevat. 10
11 2 Ympäristövaikutukset 2.1 Tuulivoima-alue Maankäyttö ja maaperä Hankealue sijaitsee Rautalammen kunnan itäosassa Suonenjoen vastaisella rajalla. Kantatie 69 kulkee alueen pohjoispuolelta noin 1,2 km etäisyydeltä. Hankealue on valtaosaltaan hoidettua talousmetsää, joka koostuu metsänhoidollisesti eri vaiheessa olevista metsäkuvioista (Kuva 3). Tuulivoima-alueella sijaitsee kaksi pientä järveä: eteläosassa Lahnanen ja pohjoisosassa Tervalampi. Maaston korkeus voimaloiden ympäristössä vaihtelee noin 50 m. Suunnitellut tuulivoimalat sijaitsevat m (mpy) korkeudella. Kuva 3: Tuulivoima-alueen ilmakuva. Tuulivoima-alueelle kulkee valmiita tielinjoja, jotka ovat hyödynnettävissä voimaloiden huoltotiestön osana (Kuva 4). Maastokartan mukaan alueella on jyrkkiä korkeusvaihteluita. Geologian tutkimuskeskuksen GTK 11
12 maaperäaineisto on saatavilla koko alueelta (Kuva 5), ja sen perusteella turbiinien kohdilla maaperä soveltuu hyvin tuulivoimaloiden perustuksille. Kuva 4: Tuulivoima-alueen maastokartta. 12
13 Kuva 5: GTK:n maaperä-aineisto hankealueella Asutus Asutuksen vaikutus tuulivoimapuiston toteuttamismahdollisuuksiin sekä turbiinien sijoitteluun tulee sekä turvallisuus- että ympäristövaikutusten kautta. Turvallisuusnäkökulmasta turbiinit eivät saa aiheuttaa vaaraa, esimerkiksi irtoavan jään sinkoutumisesta aiheutuvaa vaaraa, ihmisten säännöllisesti käyttämillä alueilla, kuten tiealueilla ja pihapiireissä. Tuuliturbiinien suositeltu minimietäisyys rakennuksiin ja pihapiireihin on puolitoista kertaa tuuliturbiinin kokonaiskorkeus1. Liikkumista turbiinien läheisyydessä ei ole turvallisuussyistä tarvetta rajoittaa. Turbiineista aiheutuvat melu- ja välkevaikutukset rajaavat käytännössä turbiinien sijoittelua huomattavasti edellä mainittua turvaetäisyyttä kauemmaksi. Voimaloiden melu- ja välkevaikutusten seurauksena asutuksen etäisyys tuulivoimaloihin turbiinityypin ja sijoittelun mukaan on tyypillisesti vähintään m. Selvityksessä käytetty tieto alueen rakennusten sijainnista sekä niiden luokituksesta perustuu Maanmittauslaitoksen maastotietokannan rakennustietoihin. Maanmittauslaitoksen maastotietokannan mukaan Tervalamminvuoren hankealueella on kaksi asuinrakennusta, noin 200 m voimalasta T4 etelään ja noin 300 m voimalasta T5 länteen (Kuva 6). Asiakkaalta saadun tiedon mukaan nämä rakennukset ovat autiotaloja, joista asiakkaalla on sopimus kiinteistöjen omistajan 13
14 kanssa. Nämä autiotalot sivuuttaen, hankealueella ei sijaitse vakituista asutusta. Alle 2 km etäisyydellä alueesta sijaitsee 20 asuinrakennusta ja 8 loma-asuntoa. Noin m etäisyydellä voimaloista sijaitsee seuraavia asuntoja: yksi loma-asunto Saarikaiset-järven rannalla voimaloiden kaakkoispuolella yksi loma-asunto Kirppulammen rannalla voimalan T5 länsipuolella yksi asuinrakennus (Hirvivuori) voimaloiden koillispuolella Alueen pohjoispuolella Kantatien 69 varrella on tiiviimpää asutusta. Lähin asutuskeskus on Rautalammin keskusta alueen luoteispuolella. Asuin- ja lomarakennusten lukumäärää suunniteltujen turbiinipaikkojen lähellä on havainnollistettu pylväskuviolla (Kuva 7). Kuva 6: Rakennusten sijainti tuulivoima-alueen ympäristössä (Lähde: MML:n maastotietokanta). 14
15 Kuva 7: Asuinrakennusten ja loma-asuntojen määrä tuulivoimapuiston voimaloiden lähiympäristössä Maankäytön ja asutuksen vaikutus tuulivoimapuiston suunnitteluun Tuulivoima-alue sijaitsee asumattomalla talousmetsäalueella, jossa on eri kasvuvaiheessa olevia metsäkuvioita. Tuulivoimapuiston maastossa on jyrkkiä korkeusvaihteluita, mikä vaikuttaa voimaloiden kuljetukseen ja pystytykseen sekä huoltoteiden linjauksiin. Alueelle on kuitenkin hyvät tieyhteydet, joita voidaan hyödyntää huoltoteiden linjauksissa. Saatavilla olevan tiedon perusteella alueen maaperä soveltuu hyvin tuulivoimaloiden rakentamiseen. Voimaloiden ympärillä on useita asuin- ja lomarakennuksia noin km etäisyydellä, mikä rajoittaa merkittävästi voimaloiden sijoittamista alueelle. Lähimmät muut tiedossa olevat tuulivoimahankkeet sijaitsevat niin etäällä, ettei puistoilla ole merkittävää yhteisvaikutusta alueen asutukseen ja maisemaan. 2.2 Melumallinnus Tuulivoimalaitosten melu aiheutuu pääosin lapojen tuottamasta aerodynaamisesta laajakaistaisesta ( Hz) melusta 2,3. Muita melulähteitä ovat sähköntuotantokoneiston yksittäiset osat (esim. vaihteisto ja generaattori), jotka tuottavat pääosin mekaanista melua. Tätä on pystytty tehokkaasti vaimentamaan, kun taas lapojen aerodynaamiseen meluun on vaikeampaa vaikuttaa. Aerodynaaminen melu on hallitseva varsinkin suurilla turbiineilla, ja se on lapojen pyörimisestä johtuen jaksottaista ja sisältää myös matalataajuisia komponentteja. Tuulivoimaloiden aiheuttaman melun voimakkuuteen, taajuuteen ja ajalliseen vaihteluun vaikuttavat erityisesti voimalatyyppi, voimaloiden lukumäärä, niiden etäisyys tarkastelupisteeseen ja tuulen 2 C. Di Napoli, Tuulivoimaloiden melun syntytavat ja leviäminen, Suomen Ympäristö 4, S. Uosukainen, Tuulivoimaloiden melun synty, eteneminen ja häiritsevyys, VTT Tiedotteita 2529,
16 nopeus. Melun leviäminen ympäristöön riippuu paikallisten maasto-olosuhteiden lisäksi hetkellisistä sääoloista kuten tuulen nopeudesta ja ilmakehän tasapainotilasta. Tarkempia taustatietoja tuulivoimaloiden aiheuttaman melun syntymekanismeista, luonteesta ja vaikutuksista on koottuna julkaisuihin2, 3,4. Ympäristöministeriö on julkaissut ohjeen tuulivoimaloiden melun mallintamiseen 5. Ohjeessa on annettu tietoja mallinnusmenettelyistä arvioitaessa tuulivoimaloiden aiheuttamaa melukuormitusta ympäristönsuojelulain täytäntöönpanossa ja soveltamisessa sekä maankäyttö- ja rakennuslain mukaisissa menettelyissä. Ohjeissa määritellään yksityiskohtaisesti käytettävät mallit, niiden parametrit ja lähtötiedot sekä tulosten esittämistavat. Yksityiskohtainen ohjeistus on koettu tarpeelliseksi, jotta mallinnustulokset olisivat aina tekijöistä riippumatta vertailukelpoisia keskenään. Tämän raportin melumallinnus on toteutettu ympäristöministeriön mallinnusohjeistuksen mukaisesti Melumallinnusohjeistus Melumallinnuksen lähtötietona käytetään standardin IEC TS mukaisten mittausten perusteella määritettyjä ja valmistajan ilmoittamia äänitehotason tunnus- tai takuuarvoja (valmistajan ilmoittama declared value tai warranted level, jossa varmuus melupäästön mahdollisessa verifioinnissa on noin 95 %). Äänitehotasot on ilmoitettava 1/3-oktaaveittain keskitaajuuksilla Hz ja oktaaveittain keskitaajuuksilla 31, Hz, ja ne tulee olla saatavilla 10 m:n referenssikorkeutta vastaavilla tuulen nopeuksilla 8 m/s ja 10 m/s. Melumallinnuksen epävarmuus on tarkastelussa ja ohjeistuksessa sisällytetty laskennassa käytettyyn tuuliturbiinien melupäästön arvoon, jolloin mallinnustuloksia voidaan suoraan verrata suunnitteluohjearvoihin ilman erillistä epävarmuustarkastelua, ja äänen etenemisen ja ympäristöolosuhteiden mallinnukseen voidaan käyttää vakioituja sää- ja ympäristöolosuhdearvoja. Lisäksi tiedossa tulee olla melupäästöön mahdollisesti liittyvät erityisen häiritsevät melukomponentit: melun kapeakaistaisuus, melun impulssimaisuus ja merkityksellinen sykintä (amplitudimodulaatio). Melun impulssimaisuuden ja merkityksellisen sykinnän vaikutukset oletetaan sisältyvän valmistajan ilmoittamiin melupäästön takuuarvoihin, eikä mallinnusohjeistuksessa edellytetä niiden erillistä tarkastelua. Mikäli tuulivoimalan melupäästön tiedetään sisältävän kapeakaistaisia komponentteja, laskennan lähtöarvoihin voidaan lisätä sanktio. Tässä melumallinnuksessa sanktiota ei ole lisätty. Äänen etenemislaskennassa käytetään ohjeen mukaisia ISO standardiin perustuvia sää- ja ympäristöolosuhdearvoja. Maaston pinnan laatu ja muoto otetaan mallinnuksessa erillisinä huomioon. Lisäksi pienitaajuisen äänen eteneminen tulee mallintaa erikseen ohjeistuksessa määritellyn erillislaskennan avulla, joka perustuu Tanskassa annettuun ohjeistukseen, jonka parametreja on mukautettu Suomen olosuhteisiin 6. Laskennassa otetaan huomioon geometrinen etäisyysvaimennus sekä ohjeistuksen mukaiset ilmakehän absorption ja maastovaikutuksen parametrit. Pienitaajuisen äänen tarkastelu tehdään erikseen 1/3-oktaaveit- 4 Siponen D, Noise Annoyance of Wind Turbines, VTT Research Report VTTR , Tuulivoimaloiden melun mallintaminen, Ympäristöhallinnon ohjeita , Ympäristöministeriö. 6 J. Jakobsen, Danish regulation for low frequency noise from wind turbines, Journal of Low Frequency Noise, Vibration and Active Control 31(4),
17 tain taajuusalueella Hz melulle merkittävimmin altistuvien kohteiden (rakennusten) ulkopuolella. Laskennan tarkoituksena on tuottaa tieto ulkomelutasoista terssikaistoittain, joiden perusteella voidaan arvioida rakennuksen sisämelutaso oletetulla ääneneristävyydellä Ohjearvot Valtioneuvosto on antanut päätöksessään 993/1992 melutason yleiset ohjearvot 7. Päätöstä sovelletaan meluhaittojen ehkäisemiseksi ja ympäristön viihtyisyyden turvaamiseksi maankäytön, liikenteen ja rakentamisen suunnittelussa sekä rakentamisen lupamenettelyissä. Ohjearvot määritetään melun A-painotettuina päivä- (klo 07-22) ja yöajan (klo 22-07) ekvivalenttimelutasoina ulkoalueille asumiseen käytettävillä alueilla. Valtioneuvoston päätös on lainvoimainen. Ympäristöministeriön ohjeissa tuulivoiman suunnittelulle1 on määritelty vastaavat ohjearvot tuulivoimatuotannon suunnittelulle. Ympäristöhallinnon antamat suunnitteluohjearvot eivät ole lainvoimaisia. Sekä valtioneuvoston päätöksen että ympäristöhallinnon antamissa ohjearvoissa määritellään, että mikäli tuulivoimalan ääni sisältää tonaalisia, kapeakaistaisia tai impulssimaisia komponentteja, tai että se on selvästi amplitudimoduloitunutta, mallinnustuloksiin lisätään 5 db ennen ohjearvoon vertaamista. Uuden melumallinnusohjeistuksen mukaan näiden vaikutusten oletetaan lähtökohtaisesti sisältyvän valmistajan ilmoittamiin melupäästön takuuarvoihin, eikä niihin liittyvää sanktiota edellytetä tehtäväksi. Suositusarvot on koottuna taulukkoon (Taulukko 2). Taulukko 2: Mallinnustulosten arvioinnissa sovellettavat ohjearvot. Asumiseen käytettävillä alueilla, virkistysalueilla taajamissa ja taajamien välittömässä läheisyydessä sekä hoito- ja oppilaitoksia palvelevilla alueilla (VNp993/92) Loma-asumiseen käytettävillä alueilla, leirintäalueilla, taajamien ulkopuolella olevilla virkistysalueilla ja luonnonsuojelualueilla (VNp993/92) Asumiseen käytettävät alueet, loma-asumiseen käytettävät alueet taajamissa, virkistysalueet (Ympäristöhallinnon ohjeita ) Loma-asumiseen käytettävät alueet taajamien ulkopuolella, leirintäalueet, luonnonsuojelualueet (yöarvoa ei sovelleta) (Ympäristöhallinnon ohjeita ) Päivä 7-22 Yö 22-7 L Aeq[dB] L Aeq[dB] Mikäli tuulivoimalan ääni sisältää tonaalisia, kapeakaistaisia tai impulssimaisia komponentteja, tai se on selvästi amplitudimoduloitunut, mallinnustuloksiin lisätään 5 db ennen ohjearvoon vertaamista. Tuulivoimaloiden aiheuttaman matalataajuisen melun arviointiin ei ole Suomessa annettu ohjearvoja. Asumisterveysohje antaa ohjeelliset enimmäisarvot pienitaajuiselle yöaikaiselle melulle sisätiloissa 8. Ohjearvot 7 VNp 993/92. Valtioneuvoston päätös melutason ohjearvoista. Annettu Asumisterveysohje. Asuntojen ja muiden oleskelutilojen fysikaaliset, kemialliset ja mikrobiologiset tekijät. Sosiaali- ja terveysministeriön oppaita,
18 on annettu terssikaistoittain painottamattomille tunnin keskiäänitasoille, ja ne on lueteltu taulukossa (Taulukko 3). Ohjeistuksen mukaiset mallinnustulokset vastaavat pienitaajuisen melun tasoa ulkotiloissa, joten ne eivät ole suoraan verrannollisia Asumisterveysohjeen arvoihin. Ulkomelutasojen avulla voidaan kuitenkin arvioida sisämelutasoja, kun rakennuksen vaipan ääneneristävyys tunnetaan riittävällä tarkkuudella. Taulukko 3: Asumisterveysohjeen ohjearvot sisämelulle terssikaistoittain. Desibeliarvot ovat taajuuspainottamattomia. Taajuus [Hz] , Äänitaso L Aq,1h [db] Kokonaismelun mallinnus Tuulivoimaloiden kokonaismelun mallinnus on suoritettu SoundPLAN-ohjelmistolla (versio 7.2) ISO laskentastandardin mukaisesti. Mallinnuksessa on käytetty turbiinityypin Nordex N131 3 MW napakorkeutta 144 m ja maksimiäänitehotasoa 104,5 db(a) sekä valmistajan ilmoittamaa melun oktaavijakaumaa (ei takuuarvo). Turbiinin melun kapeakaistaisuuteen, impulssimaisuuteen tai amplitudimodulaatioon liittyvää sanktiota ei ole käytetty mallinnuksessa. Maaston korkeusaineistona on käytetty Maanmittauslaitoksen aineistoa Korkeusmalli 25 m, jonka pystysuuntainen tarkkuus on 2 m ja vaakasuuntainen resoluutio 25 m. Melutasot tuulivoimaloiden ympäristössä laskettiin hilapisteistöön, jonka korkeus on (ohjeistuksen mukaisesti) 4 m maanpinnasta ja vaakaresoluutio 10 m. Ilmakehän absorption aiheuttama vaimennus, äänen suuntaavuus ja sääolosuhteiden vaikutus äänen etenemiseen on määritetty ympäristöministeriön ohjeistusten mukaisesti. Tuulivoimalan sijoituspaikan ympäristössä maaston vaikutuskerroin on ollut maa-alueilla 0,4 ja vesialueilla 0,0. Korkeuserot tuulivoimaloiden ja melulle altistuvien rakennusten välillä ovat alle 60 m, joten maanpinnan muotoon liittyvää korjausta ei ole tehty. Taulukossa (Taulukko 4) on määritelty tuulivoimaloiden ympäristöstä 7 vertailukiinteistöä, joiden kohdilla kokonaismelun ja matalataajuisen melun tasoja tarkastellaan tarkemmin. Vertailukiinteistöjen paikat suhteessa tuulivoimaloihin on esitetty karttapohjalla (Kuva 8). Taulukko 4: Vertailukiinteistöjen koordinaatit. Kiinteistö N lat E lon K K K K K K K
19 Kuva 8: Vertailukiinteistöjen paikat Tervalamminvuoren alueella. Meluvaikutus Turbiinien aiheuttama mallinnettu A-painotettu kokonaisäänitaso on esitetty karttakuvana (Kuva 9). Alueen rakennustieto perustuu Maanmittauslaitoksen maastotietokannan aineistoon, jossa on eritelty alueen asuinrakennukset ja loma-asunnot. Maastotietokannassa kaksi asuinrakennusta on merkitty hyvin lähelle voimaloita T4 ja T5, mutta asiakkaalta saadun tiedon mukaan ne ovat autiotaloja, joista asiakas on sopinut kiinteistön omistajan kanssa. Tämän vuoksi näitä kahta rakennusta ei ole huomioitu meluvaikutuksen arvioinnissa. Melutaso ylittää hieman Ympäristöhallinnon yöajan ohjearvon 35 db(a) yhden loma-asunnon kohdalla (vertailukiinteistö K1). Muiden asuinrakennusten tai loma-asuntojen kohdilla melutasot alittavat ympäristöhallinnon ohjearvot. Äänitasot määriteltyjen vertailukiinteistöjen kohdilla on lueteltu taulukossa (Taulukko 5). 19
20 Taulukko 5: Kokonaismelun äänitasot vertailukiinteistöjen kohdilla. Kiinteistö Äänitaso db(a) K1 35,8 K2 30,0 K3 34,2 K4 35,3 K5 31,0 K6 26,0 K7 27,0 Kuva 9: A-painotetut äänitasot turbiinin lähtömelutasolla 104,5 db(a) Matalataajuisen melun mallinnus Matalataajuisen melun laskenta on suoritettu ympäristöministeriön mallinnusohjeistuksen mukaisesti5. Laskennan lähtötietona on käytetty turbiinityypin ilmoitettuja melutasoja 1/3-oktaaveittain taajuuksilla Hz. Mallinnuksen tuloksena saatavat A-painotetut arvot muunnetaan painottamattomiksi. 20